Module
Contents
Index 🔎︎

# Inserció de dades a partir de documents de text

Podeu inserir text en altres tipus de document, com ara fulls de càlcul i presentacions. Tingueu en compte que existeix una certa diferència entre si el text s'insereix en un marc de text, una cel·la d'un full de càlcul o una vista d'esquema d'una presentació.

- Si copieu text al porta-retalls, podeu enganxar-lo amb atributs de text o sense. Utilitzeu les tecles de drecera Orde Ctrl+C per copiar i Orde Ctrl+V per enganxar.

Per seleccionar el format en què s'enganxaran els continguts del porta-retalls, feu clic a la fletxa del costat de la icona Enganxa a la barra Estàndard, o trieu Edita ▸ Enganxament especial i, a continuació, seleccioneu el format apropiat.

- Si un document de text conté encapçalaments formatats amb l'estil de paràgraf d'encapçalament, trieu Fitxer ▸ Envia ▸ Esquema a presentació. Es crearà un document de presentació nou, que conté els encapçalaments en forma d'esquema.

- Si voleu transferir cada encapçalament juntament amb els seus paràgrafs d'acompanyament, seleccioneu l'orde Fitxer ▸ Envia ▸ Fes un resum automàtic de la presentació. Cal que hàgeu formatat els encapçalaments amb l'estil de paràgraf corresponent per poder veure esta orde.

## Còpia de text amb la funció d'arrossegar i deixar anar

- Si seleccioneu text i l'arrossegueu en un full de càlcul amb la funció d'arrossegar i deixar anar, s'inserirà com a text a la cel·la on deixeu anar el ratolí.

- Si arrossegueu text a la vista normal d'una presentació, s'inserirà un objecte OLE com a connector del LibreOffice.

- Si arrossegueu el text a la vista d'esquema d'una presentació, s'inserirà a la ubicació del cursor.

Temes relacionats

Inserció de dades a partir de fulls de càlcul

Còpia d'objectes de dibuix a altres documents